CELEX: 32006D0668
Language: mt
Date: 2006-09-29 00:00:00
Title: Deċiżjoni tal-Kummissjoni tad- 29 ta' Settembru 2006 li tikkonċerna kontribuzzjoni finanzjarja mill-Komunità għal servej bażilineari dwar il-prevalenza tas- Salmonella fil-ħnieżer għall-qatla li għandu jitwettaq fl-Istati Membri (innotifikata taħt dokument numru C(2006) 4306)

5.6.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  216
               
            DEĊIŻJONI TAL-KUMMISSJONI
      tad-29 ta' Settembru 2006
      li tikkonċerna kontribuzzjoni finanzjarja mill-Komunità għal servej bażilineari dwar il-prevalenza tas-Salmonella fil-ħnieżer għall-qatla li għandu jitwettaq fl-Istati Membri
      (innotifikata taħt dokument numru C(2006) 4306)
      (2006/668/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-kamp veterinarju (1), u b'mod partikolari l-Artikolu 20 tagħha,
      Billi:
      
                  (1)
               
               
                  Skond id-Deċiżjoni 90/424/KEE, il-Komunità għandha twettaq jew għandha tgħin lill-Istati Membri biex iwettqu l-miżuri tekniċi u xjentifiċi meħtieġa għall-iżvilupp ta' leġiżlazzjoni veterinarja u għall-iżvilupp ta' edukazzjoni jew taħriġ veterinarju.
               
            
                  (2)
               
               
                  Skond l-Artikolu 4 tar-Regolament (KE) Nru 2160/2003 tal-Parlament Ewropew u tal-Kunsill tas-17 ta' Novembru 2003 fuq il-kontroll tas-Salmonella u aġenti Zoonotiċi oħra speċifiċi li jkun hemm ġewwa l-ikel (2), għandha tkun stabbilita mira Komunitarja biex titnaqqas il-prevalenza tas-Salmonella f'popolazzjonijiet ta' merħliet tal-ħnieżer għall-qatla sa tmiem l-2007.
               
            
                  (3)
               
               
                  Il-Panil Xjentifiku dwar il-Perikli Bijoloġiċi ta' l-Awtorità Ewropea tas-Sikurezza ta' l-Ikel (EFSA) adotta Opinjoni fuq it-talba tal-Kummissjoni relatata mal-“Valutazzjoni tar-riskju u l-għażliet ta' mitigazzjoni tas-Salmonella fil-produzzjoni tal-ħnieżer”, matul il-laqgħa tiegħu tas-16 ta' Marzu 2006. L-opinjoni tipproponi speċifikazzjonijiet tekniċi għal studju bażilineari dwar il-prevalenza tas-Salmonella fil-ħnieżer tas-simna fl-UE.
               
            
                  (4)
               
               
                  Sabiex tiġi ffissata l-mira Komunitarja, jeħtieġ li tkun disponibbli data komparabbli dwar il-prevalenza tas-Salmonella fil-popolazzjonijiet tal-ħnieżer għall-qatla fl-Istati Membri. Informazzjoni ta' din ix-xorta mhix disponibbli u għalhekk għandu jitwettaq servej speċjali sabiex tkun immonitorjata l-prevalenza tas-Salmonella fil-ħnieżer għall-qatla tul perjodu xieraq sabiex jitqiesu l-varjazzjonijiet staġonali possibbli.
               
            
                  (5)
               
               
                  L-opinjoni ta' l-EFSA tirrakkomanda t-teħid ta' kampjuni mill-biċċerija billi jittieħdu glandoli limfatiċi ileokaekali biex ikun rifless l-istatus tas-Salmonella tal-ħanżir mibgħut għall-qatla. Teħid ta' kampjuni ta' din ix-xorta għalhekk għandu jintuża bħala għodda biex tkun immonitorjata l-prevalenza tas-Salmonella fil-ħnieżer għall-qatla. Ta'min juża dan is-servej bażilineari biex ikun evalwat anki l-effett ta' kontaminazzjoni tal-ħnieżer matul it-trasport u waqt il-mistrieħ, u l-kontaminazzjoni tal-karkassa waqt il-proċess tal-qatla billi jittieħdu kampjuni mill-karkassa. Barra minn dan, ġew żviluppati metodi seroloġiċi biex ikun ivvalutat l-istatus tas-Salmonella ta' ħanżir u jistgħu jintużaw għall-monitoraġġ tas-Salmonella fil-ħnieżer fil-qafas tal-programmi ta' kontroll nazzjonali li għandhom jiġu implimentati skond l-Artikolu 5 tar-Regolament (KE) Nru 2160/2003.
               
            
                  (6)
               
               
                  Numru ta' Stati Membri offrew li jwettqu analiżijiet addizzjonali billi jieħdu kampjuni mill-karassa jew iwettqu seroloġija fuq is-sugu tal-laħam.
               
            
                  (7)
               
               
                  Is-servej għandu jipprovdi l-informazzjoni teknika meħtieġa għall-iżvilupp ta' leġiżlazzjoni veterinarja Komunitarja. Minħabba l-importanza tal-ġbir ta' data komparabbli dwar il-prevalenza tas-Salmonella fil-ħnieżer għall-qatla fl-Istati Membri, għandhom jingħataw kontribuzzjoni finanzjarja Komunitarja għall-implimentazzjoni tar-rekwiżiti speċifiċi tas-servej. Huwa xieraq li jiġu rimborsati 100 % ta' l-ispejjeż li saru fuq l-ittestjar tal-laboratorju, bla ħsara għal limitu massimu. L-ispejjeż l-oħra kollha bħat-teħid ta' kampjuni, l-ivvjaġġar, l-amministrazzjoni, eċċ., m'għandhomx ikunu eliġibbli għal kwalunkwe kontribuzzjoni finanzjarja Komunitarja.
               
            
                  (8)
               
               
                  Kontribuzzjoni finanzjarja mill-Komunità għandha tingħata sakemm is-servej jitwettaq skond id-dispożizzjonijiet rilevanti tal-liġi Komunitarja u bla ħsara għall-konformità ma' ċerti kondizzjonijiet oħra.
               
            
                  (9)
               
               
                  Kontribuzzjoni finanzjarja mill-Komunità għandha tingħata sakemm effettivament jitwettqu l-azzjonijiet provduti u sakemm l-awtoritajiet jipprovdi l-informazzjoni kollha meħtieġa fil-limiti taż-żmien provduti.
               
            
                  (10)
               
               
                  Hemm ħtieġa biex tkun iċċarata r-rata li għandha tintuża għall-applikazzjonijiet tat-tisrif tal-pagamenti mressqa fil-muniti nazzjonali kif inhu ddefinit fl-Artikolu 1(d) tar-Regolament tal-Kunsill (KE) Nru 2799/98 tal-15 ta' Diċembru 1998 li jistabbilixxi arranġamenti agromonetarji għall-euro (3).
               
            
                  (11)
               
               
                  Il-miżuri provduti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      L-għan tas-servej u d-dispożizzjonijiet ġenerali
      1.   Għandu jitwettaq servej sabiex tkun ivvalutata l-prevalenza tas-Salmonella spp. mal-Komunità kollha fil-ħnieżer għall-qatla li ttieħdu kampjuni minnhom fil-biċċerija. Is-servej għandu jintuża wkoll sabiex fl-istess ħin tinġabar informazzjoni dwar il-kontaminazzjoni tal-karkassi fil-biċċeriji u dwar ir-relazzjoni bejn it-testijiet batterjoloġiċi u seroloġiċi.
      2.   Ir-riżultati tas-servej għandhom jintużaw sabiex ikunu ffissati l-miri Komunitarji kif inhu provdut fl-Artikolu 4 tar-Regolament (KE) Nru 2160/2003 u biex jitqies l-aħjar metodu sabiex fil-futur tkun evalwata l-kisba tal-mira.
      3.   Is-servej għandu jkopri perjodu ta' sena li jibda mill-1 ta' Ottubru 2006.
      4.   Għall-finijiet ta' din id-Deċiżjoni, l-“awtorità kompetenti” għandha tkun l-awtorità jew l-awtoritajiet ta' Stat Membru kif maħtura skond l-Artikolu 3 tar-Regolament (KE) Nru 2160/2003.
      Artikolu 2
      L-Ispeċifikazzjonijiet Tekniċi
      Is-servej fil-ħnieżer għall-qatla għandu jkun organizzat mill-Istati Membri u għandu jitwettaq mill-1 ta' Ottubru 2006 fil-biċċeriji. It-teħid ta' kampjuni u l-analiżi għandhom jitwettqu mill-awtorità kompetenti jew taħt is-superviżjoni tagħha.
      It-teħid ta' kampjuni u l-analiżi għandhom jitwettqu skond id-dispożizzjonijiet fl-Anness I.
      Artikolu 3
      Il-ġbir tad-data, il-valutazzjoni u r-rappurtaġġ
      1.   L-awtorità kompetenti responsabbli biex tipprepara r-rapport nazzjonali annwali skond l-Artikolu 9(1) tad-Direttiva 2003/99/KE (4) għandha tiġbor u tivvaluta r-riżultati miksuba skond l-Artikolu 2 ta' din id-Deċiżjoni u għandha tirrapporta d-data kollha meħtieġa u l-valutazzjoni tagħha lill-Kummissjoni.
      2.   Il-Kummissjoni għandha tibgħat ir-riżultati lill-Awtorità Ewropea tas-Sikurezza ta' l-Ikel, li għandha teżaminahom.
      3.   Id-data nazzjonali aggregata u r-riżultati għandhom jitqiegħdu għad-dispożizzjoni tal-pubbliku f'forma li tiżgura l-konfidenzjalità.
      Artikolu 4
      L-ambitu tal-kontribuzzjoni finanzjarja Komunitarja
      1.   Il-Komunità għandha tipprovdi kontribuzzjoni finanzjarja għall-ispejjeż li saru mill-Istati Membri fuq l-ittestjar tal-laboratorju, jiġifieri l-iskoperta batterjoloġika tas-Salmonella spp., is-serotyping ta' l-iżolati rilevanti u s-seroloġija.
      2.   Il-kontribuzzjoni finanzjarja massima mill-Komunità għandha tkun ta' EUR 20 għal kull test għall-iskoperta batterjoloġika tas-Salmonella spp., EUR 30 għas-serotyping ta' l-iżolati rilevanti u EUR 10 għas-seroloġija fuq is-sugu tal-laħam.
      3.   Il-kontribuzzjoni finanzjarja mill-Komunità m'għandiex teċċedi l-ammonti stabbiliti fl-Anness II għal kemm idum għaddej is-servej.
      Artikolu 5
      Il-kondizzjonijiet biex tingħata kontribuzzjoni finanzjarja Komunitarja
      1.   Il-kontribuzzjoni finanzjarja provduta fl-Artikolu 4 għandha tingħata lill-Istati Membri sakemm s-servej jiġi implimentat skond id-dispożizzjonijiet rilevanti tal-liġi Komunitarja, inklużi r-regoli dwar il-kompetizzjoni u dwar l-għoti tal-kuntratti pubbliċi, u bla ħsara għall-konformità mal-kondizzjonijiet li ġejjin:
      
                  (a)
               
               
                  sa l-1 ta' Ottubru 2006, għandhom jidħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikun implimentat s-servej;
               
            
                  (b)
               
               
                  sat-28 ta' Frar 2007, għandu jintbagħat rapport ta' progress li jkopri l-ewwel tliet xhur tas-servej. Ir-rapport tal-progress għandu jinkludi l-informazzjoni kollha meħtieġa fl-Anness III ta' l-Opinjoni tal-Panil Xjentifiku dwar il-Perikli Bijoloġiċi fuq it-talba tal-Kummissjoni relatata mal-“Valutazzjoni tar-riskju u l-għażliet ta' mitigazzjoni tas-Salmonella fil-produzzjoni tal-ħnieżer”.
               
            
                  (ċ)
               
               
                  sa mhux aktar tard mill-31 ta' Ottubru 2007, għandu jintbagħat rapport finali dwar l-eżekuzzjoni teknika tas-servej, flimkien ma' evidenza ta' appoġġ għall-ispejjeż li saru u għar-riżultati miksuba matul il-perjodu mill-1 ta' Ottubru 2006 sat-30 ta' Settebru 2007; l-evidenza dwar l-ispejjeż li saru għandha tinkludi mill-inqas l-informazzjoni stabbilita fl-Anness III;
               
            
                  (d)
               
               
                  is-servej għandu jiġi implimentat b'mod effettiv.
               
            2.   50 % ta' l-ammont totali msemmi fl-Anness II jista' jitħallas bil-quddiem fuq it-talba ta' l-Istat Membru konċernat.
      3.   In-nuqqas ta' konformità mal-limitu taż-żmien fil-paragrafu 1(c) għandu jinvolvi tnaqqis progressiv tal-kontribuzzjoni finanzjarja li għandha titħallas, li tammonta għal 25 % ta' l-ammont totali sal-15 ta' Novembru 2007, 50 % sa l-1 ta' Diċembru 2007 u 100 % sal-15 ta' Diċembru 2007.
      Artikolu 6
      Ir-rata ta' tisrif għall-applikazzjonijiet fil-muniti nazzjonali
      Ir-rata ta' tisrif għall-applikazzjonijiet imressqa fil-muniti nazzjonali f'xahar “n” għandha tkun dik għall-għaxar jum tax-xahar “n+1” jew l-ewwel jum qabel dak il-jum li għalih tkun ikkwotata rata.
      Artikolu 7
      L-applikazzjoni
      Din id-Deċiżjoni għandha tapplika mill-1 ta' Ottubru 2006.
      Artikolu 8
      L-indirizzi
      Din id-Deċiżjoni hija indirizzata lill-Istati Membri.
      
         Magħmul fi Brussell, nhar id-29 ta' Settembru 2006.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 224, 18.8.1990, p. 19. Id-Deċiżjoni kif l-aħħar emendata bid-Deċiżjoni 2006/53/KE (ĠU L 29, 2.2.2006, p. 37).
      
         (2)  ĠU L 325, 12.12.2003, p. 1. Ir-Regolament kif l-aħħar emendat bir-Regolament tal-Kummissjoni (KE) Nru 1003/2005 (ĠU L 170, 1.7.2005, p. 12).
      
         (3)  ĠU L 349, 24.12.1998, p. 1.
      
         (4)  ĠU L 325, 12.12.2003, p. 31.
      
         L-ANNESS I
         L-ispeċifikazzjonijiet tekniċi skond l-Artikolu 2
         1.   Il-qafas tat-teħid ta’ kampjuni
         Numru minimu ta’ ħnieżer, miżmuma matul għall-inqas it-3 xhur preċedenti fl-Istat Membru, għandhom jittieħdu kampjuni minnhom ad hoc skond it-Tabella 1.
         Tabella 1.
         Id-daqs minimu tal-kampun
         
                     In-numru ta’ ħnieżer preżenti fil-popolazzjoni
                  
                  
                     Id-daqs minimu tal-kampjun (1)
                     
                  
               
                     > 20 000 000 
                  
                  
                     2 400 
                  
               
                     10 sa 20 000 000 
                  
                  
                     1 067 
                  
               
                     2 sa 10 000 000 
                  
                  
                     600
                  
               
                     < 2 000 000 
                  
                  
                     384
                  
               L-Istati Membri għandhom jieħdu 10 % numru żejjed ta’ kampjuni, biex ikunu analizzati f’każ li wħud mill-kampjuni jkunu esklużi mill-istudju għal raġunijiet differenti.
         It-teħid ta’ kampjuni għandu jkun stratifikat skond ix-xahar sabiex ikun żgurat li jiġu koperti l-istaġuni differenti.
         It-teħid ta’ kampjuni għandu jkun stratifikat skond il-biċċeriji li jipparteċipaw u għandu jkun proporzjonat għall-kapaċità tal-biċċerija. Kull Stat Membru għandu jikklassifika l-biċċeriji kollha skond l-ammont ta’ ħnieżer tas-simna pproċċessati fis-sena preċedenti. B’hekk, kull Stat Membru għandu jidentifika dawk l-impjanti li kienu responsabbli għal mill-inqas 80 % tal-ħnieżer tas-simna maqtula kollha.
         In-numru totali ta’ ħnieżer u ta’ karkassi li għandhom jittieħdu kampjuni minnhom f’kull waħda mill-biċċerija inklużi fl-istudju għandu jiġi kkalkulat billi jiġi mmultiplikat id-daqs tal-kampjun (eż. 2 400) bil-proporzjon tal-ħnieżer tas-simna pproċessati fis-sena preċedenti. Pereżempju, jekk biċċerija waħda kienet responsabbli għal 25 % tal-ħnieżer tas-simna maqtula fil-biċċeriji magħżula (dawk li jirrappreżentaw għall-inqas 80 % tal-ħnieżer tas-simna maqtula kollha fl-Istat Membru), mela (2 400 x 0.25) 600 ħanżir għandhom jittieħdu l-kampjuni minnhom. Dawn għandhom jitqassmu b’mod ibbilanċjat sabiex 50 ħanżir fix-xahar, għal 12-il xahar, jittieħdu l-kampjuni minnhom. Eżempju ieħor jintwera fit-Tabella 2.
         Naturalment, jekk biċċerija m’għadhiex tipproduċi, jekk infetħet faċilità ġdida jew huwa previst li se jkun hemm bidla sinifikanti fl-ammont ta’ materjal ipproċessat f’impjant matul is-servej, mela l-ammont ta’ materjal ipproċessat ikkalkulat għandu jiġi aġġustat skond dan.
         Tabella 2.
         L-użin tal-biċċeriji għall-fini ta’ l-allokazzjoni tan-numru ta’ ħnieżer tas-simna li għandhom jittieħdulhom il-kampjuni minn kull biċċerija; il-kalkolu ta’ l-annimali li ttieħdu l-kampjuni minnhom għal kull biċċerija.
         
                     L-ID tal-biċċerija
                  
                  
                     In-nurmu ta’ ħniżer tas-simna pproċessati fis-sena preċedenti
                  
                  
                     Il-perċentwali tal-qatla totali inkluża fl-istudju
                  
                  
                     In-numru ta’ kampjuni għal kull biċċerija
                  
                  
                     Il-kampjuni fix-xahar
                     (/12)
                  
               
                     AXD
                  
                  
                     88 000 
                  
                  
                     17,6 
                  
                  
                     0,176 × 2 400  = 422,4
                  
                  
                     422,4:12 = 36
                  
               
                     SVH
                  
                  
                     25 000 
                  
                  
                     5,0 
                  
                  
                      
                  
                  
                      
                  
               
                     TPB
                  
                  
                     75 000 
                  
                  
                     15,0 
                  
                  
                      
                  
                  
                      
                  
               
                     MLG
                  
                  
                     100 000 
                  
                  
                     20,0 
                  
                  
                      
                  
                  
                      
                  
               
                     GHT
                  
                  
                     212 000 
                  
                  
                     42,4 
                  
                  
                      
                  
                  
                      
                  
               
                     Total
                  
                  
                     500 000  (2)
                     
                  
                  
                     100,0 
                  
                  
                      
                  
                  
                      
                  
               Għal kull biċċerija, f’kull xahar, għandu jintgħażel bl-addoċċ numru bejn il-1 u l-31. Jekk in-numru magħżul bl-addoċċ huwa jum tal-qatla, għal dak ix-xahar, mela dak il-jum jintgħażel biex jittieħdu l-kampjuni. Jekk le, mela jintgħażel numru ġdid bl-addoċċ. Dan il-proċess isir darba fix-xahar u jiġi ripetut daqskemm ikun hemm kampjuni x’jittieħdu fil-biċċerija. Pereżempju, fil-biċċerija AXD, il-proċess għandu jiġi ripetut għall-inqas 36 darba sabiex jintgħażlu għall-inqas 36 jum ta’ xogħol bl-addoċċ. Naturalment, jista’ jkun hemm aktar minn karkassa waħda li jittieħdu l-kampjuni minnha fl-istess jum.
         Hekk kif in-numru ta’ annimali maqtula f’jum speċifku jista’ jvarja ferm, l-għażla bl-addoċċ ta’ l-annimal individwali għandha ssir fil-biċċerija fil-jum magħżul bl-addoċċ għat-teħid ta’ kampjuni. F’dak il-jum partikolari, in-numru totali ta’ annimali jkunu magħrufa, u l-persunal tal-biċċerija imbagħad għandhom jagħżlu bl-addoċċ karkassa jew karkassi billi jużaw il-folja ta’ għażla bl-addoċċ li ġiet provduta lilhom u li ġġenerat, billi jintuża massimu li jeċċedi l-ogħla numru possibbli ta’ ħnieżer tas-simna maqtula fi kwalunkwe jum partikolari fi kwalunkwe biċċerija fl-Istat Membru.
         B’hekk, tabella ta’ għażla bl-addoċċ jista’ jkollha l-għamla kif jintwera fit-Tabella 3.
         Tabella 3.
         Tabella ta’ għażla bl-adoċċ
         
                     Il-biċċerija
                  
                  
                     Il-jum tax-xahar
                  
                  
                     L-Identità tal-Karkassa (3)
                     
                  
               
                     AXD
                  
                  
                     19
                  
                  
                     5
                  
               
                     4
                  
                  
                     2
                  
               
                     12
                  
                  
                     124
                  
               
                     12
                  
                  
                     2
                  
               
                     8
                  
                  
                     59
                  
               L-annimali li ġejjin għandhom ikunu esklużi mill-istudju bażilineari:
         
                     —
                  
                  
                     annimali b’piż ħaj ta’ inqas minn 50 kg jew aktar minn 170 kg,
                  
               
                     —
                  
                  
                     annimali li għaddew minn qatla ta’ emerġenza,
                  
               
                     —
                  
                  
                     kwalunkwe karkassa li hija għalkollox kundannata.
                  
               2.   Il-kampjuni
         2.1.   It-teħid ta’ kampjuni b’mod ġenerali
         Għandhom jittieħdu l-kampjuni li ġejjin:
         
                     —
                  
                  
                     L-aggregat tal-glandoli limfatiċi ileokaekali jew għall-inqas 5 glandoli limfatiċi ileokaekali individwali mill-ħniżer magħżula kollha. Jekk ikun possibbli, għandhom jinġabru għall-inqas 25 gramma ta’ glandoli limfatiċi mingħajr xaħam jew tessuti konnettivi.
                  
               
                     —
                  
                  
                     sponża b’kampjuni minn erba’ mkejjen skond il-paragrafu 2(3), għal kull karkassa, minn total ta’ mill-inqas 384 ħanżir, magħżula bl-addoċċ mill-ħnieżer magħżula. Il-metodu tat-teħid ta’ kampjuni bl-isponża għandu jintuża skond l-edizzjoni l-aktar reċenti ta’ l-ISO 17604 standard. Dan it-teħid ta’ kampjuni għandu jitwettaq fil-Belġju, fir-Repubblika Ċeka, fid-Danimarka, fi Franza, fl-Irlanda, f’Ċipru, fil-Latvja, fil-Litwanja, fl-Awstrija, fil-Polonja, fis-Slovenja, fl-Iżvezja u fir-Renju Unit.
                  
               
                     —
                  
                  
                     Kampjun mill-muskoli għas-seroloġija fuq is-sugu tal-laħam jew fuq id-demm (jekk ekwivalenti għall-metodu fuq is-sugu tal-laħam) mill-ħnieżer magħżula kollha. Għandu jittieħed biżżejjed muskolu mill-għonq jew mid-dijaframma sabiex jagħti biżżejjed sugu tal-laħam ħalli porzjon tkun tista’ tiġi ffrizata u maħżuna għal studji komparattivi għal aktar tard. Dan it-teħid ta’ kampjuni għandu jsir fid-Danimarka, fil-Ġermanja, fi Franza, fl-Irlanda, f’Ċipru, fil-Litwanja, fl-Olanda, fis-Slovenzja, fl-Iżvezja u fir-Renju Unit.
                  
               Ir-rekords għandhom jinżammu fil-biċċerija fuq il-muskolu li minnu ttieħdu l-kampjuni, il-ħin u d-data tat-teħid ta’ kampjuni ta’ kull kampjun u l-ħin u d-data u l-isem tal-kurrier li jieħu l-konsenja tal-kampjuni.
         2.2.   Id-dettalji dwar it-teħid ta’ kampjuni tal-glandoli limfatiċi ileokaekali
         Il-mindil bejn il-musrana l-għamja u l-parti ta’ l-ileu li huwa l-eqreb tal-musrana l-għamja għandu jiġi mċarrat u l-glandoli limfatiċi ileokaekali jitfaċċaw fil-wiċċ taż-żona mċarrta beraħ. Mingħajr sikkina, imma bi swaba’ fl-ingwanti, il-glandoli limfatiċi għandhom jiġu mqaċċta bl-addoċċ minn mindil miftuħ b’dan il-mod jekk se jinġabru l-glandoli limfatiċi. Il-glandoli limfatiċi jew l-aggregat għandhom jitqiegħdu f’basket tal-plastik li jiġi mmarkat bid-data, bil-ħin, bl-identifikazzjoni tal-biċċerija u bil-kodiċi ta’ identifikazzjoni tal-kampjun.
         2.3.   Id-dettalji dwar it-teħid ta’ kampjuni mill-karkassa permezz ta’ teħid ta’ kampjuni mill-wiċċ
         It-teħid ta’ kampjuni mill-karkassa għandu jitwettaq wara li jitneħħa l-ġewwieni u qabel ma jitqiegħed fil-kesħa. Għandhom jittieħdu l-kampjuni minn wiċċ ta’ madwar 100 ċm2 għal kull biċċa billi tintuża sponża li tobrox waħda għall-imkejjen kollha li ġejjin kif ġie indikat u nnumerat aktar ’l isfel skond l-Anness A ta’ l-ISO 17604 standard:
         
                     —
                  
                  
                     Sieq ta’ wara, fin-nofs (9)
                  
               
                     —
                  
                  
                     L-addome, laterali (iż-żaqq, 3)
                  
               
                     —
                  
                  
                     Ir-reġjun ta’ nofs id-dahar (nofs id-dahar, 4)
                  
               
                     —
                  
                  
                     Ix-xedaq (7)
                  
               Għandhom jittieħdu l-kampjuni minn żewġ imkejjen b’naħa waħda ta’ l-isponża, li għandha tiġi mdawra għaż-żewġ imkejjen li jkun fadal, u għandha tintuża azzjoni ta’ għorik. Għandha tintuża biżżejjed pressjoni sabiex il-parti t’isfel tal-karkassa tiġi mbuttata ftit (2-5 mm) ’il bogħod mill-persuna li qed tieħdu l-kampjuni. L-isponża għandha tintmesaħ fuq kull post tat-teħid tal-kampjuni għal total ta’ madwar 10 darbiet f’direzzjoni vertikali u 10 darbiet f’direzzjoni orizzontali. Jekk jintużaw il-mudelli, għandhom jittieħdu prekawzjonijiet biex tkun evitata l-kontaminazzjoni minn karkassa għall-oħra.
         Il-kampjun għandu jinżamm f’temperatura massima ta’ 7 oC matul il-ħażna u t-trasport. Il-basket tal-plastik jiġi mmarkat bid-data, bil-ħin, bl-identifikazzjoni tal-biċċerija u bil-kodiċi ta’ identifikazzjoni tal-kampjun.
         3.   It-trasport
         Il-kampjuni għandhom jintbagħtu fi ħdan 36 siegħa permezz ta’ posta mgħaġġla jew b’kurrier u għandhom jilħqu l-laboratorju mhux aktar tard minn 72 siegħa wara t-teħid ta’ kampjuni. Il-kampjuni li jaslu aktar tard minn fi ħdan 72 siegħa wara t-teħid ta’ kampjuni għandhom jitwarrbu ħlief jekk l-analiżi tinbeda fi ħdan 96 siegħa wara t-teħid ta’ kampjun u l-katina tal-kesħa ma tkunx interrotta.
         4.   L-analiżi tal-kampjuni
         L-analiżi u s-serotyping għandhom isiru fil-Laboratorju Nazzjonali ta’ Referenza (NRL). F’każ li n-NRL ma jkollux il-kapaċità li jwettaq l-analiżijiet kollha jew jekk mhux il-laboratorju li s-soltu jwettaq l-iskoperta, l-awtoritajiet kompetenti jistgħu jiddeċiedu li jagħżlu numru limitat ta’ laboratorji oħra involuti fil-kontroll uffiċjali tas-Salmonella biex iwettqu l-analiżijiet. Dawn il-laboratorji għandu jkollhom esperjenza ppruvata ta’ l-użu tal-metodu ta’ skoperta meħtieġ u jkollhom sistema ta’ assigurazzjoni tal-kwalità li tikkonforma ma’ l-istandard ISO 17025 u jitressqu għas-superviżjoni tan-NRL.
         Fil-laboratorju, il-kampjuni għandhom jinżammu fil-kesħa sakemm isir eżami batterjoloġiku, li għandu jitwettaq fi ħdan 24 siegħa wara l-wasla sabiex l-analiżi tinbeda mhux aktar tard minn 96 siegħa wara li ttieħed il-kampjun.
         Il-kampjun mill-muskoli għas-seroloġija għandu jinżamm iffriżat sakemm issir l-analiżi, li għandha titwettaq immedjatament wara li jinħall is-silġ.
         4.1.   Il-preparazzjoni tal-kampjun għall-batterjoloġija
         Il-glandoli limfatiċi għandhom jiġu dekontaminati fil-wiċċ qabel l-analiżi billi jiġu mgħaddsa fl-alkoħol assolut u jitnixxfu bl-arja.
         Il-glandoli limfatiċi kollha għandhom jiġu ppuljati u magħluqa f’basket tal-plastik u għandhom jissammru b’martell jew b’xi ħaġa simili fuq il-basket tal-plastik sabiex il-glandoli limfatiċi jitfarrku.
         Il-glandoli limfatiċi omoġenizzati għandhom jintiżnu u jitqiegdu f’kontenitur sterili b’ilma tal-pepton buffered [fejn il-bidla fl-aċidità hija minimizzata meta jiġi miżjud aċidu jew base ma’ soluzzjoni] imsaħħan minn qabel (BPW) f’dilwizzjoni ta’ 1:10. Il-kontenituri għandhom ikunu inkubati għal total ta’ (18 ± 2)-il siegħa f’temperatura ta’ (37 ± 1) oC.
         Rigward il-kampjun, fil-laboratorju, għandhom jiġu miżjuda 100 ml ta’ BPW għall-pre-arrikkiment. Il-kampjun għandu jiġi inkubat f’temperatura ta’ 37 oC għal lejl u jiġi eżaminat għas-Salmonella billi jintuża l-metodu tal-mezz Rappaport-Vassiladis modifikat u semi-solidu (MRSV) (l-abbozz ta’ l-Anness D ta’ l-ISO 6579: 2002(E)).
         4.2.   Il-metodu ta’ skoperta għall-batterjoloġija
         Għandu jintuża l-metodu rakkomandat mil-Laboratorju Komunitarju ta’ Referenza (CRL) għas-Salmonella f’Bilthoven, l-Olanda. Dan il-metodu huwa deskritt fil-verżjoni korrenti ta’ l-abbozz ta’ l-Anness D ta’ l-ISO 6579:2002: ’L-iskoperta tas-Salmonella spp. fil-ħmieġ ta’ l-annimali u fil-kampjuni ta’ l-istadju primarju tal-produzzjoni’. F’dan il-metodu, l-MSRV għandu jintuża bħala l-mezz waħdani selettiv ta’ arrikkiment.
         4.3.   Is-serotyping
         L-istrains kollha li ġew iżolati u kkonfermati li huma Salmonella spp. għandhom ikunu serotyped skond l-iskema Kaufmann-White scheme.
         Għall-assigurazzjoni tal-kwalità, 16-il strain li jistgħu jiġu serotyped u 16-il iżolat li ma jistgħux jiġu serotyped għandhom jintbagħtu lis-CRL. Jekk ġew iżolati inqas strains, għandhom jintbagħtu kollha.
         4.4.   Il-Phage typing
         Fil-każ li l-iżolati tas-Salmonella serovar typhimurium u tas-Salmonella serovar enteritidis ikunu phage typed (fakultattiv), għandhom jintużaw il-metodi deskritti miċ-ċentru ta’ referenza tal-WHO għall-phage typing tas-Salmonella ta’ l-Aġenzija għall-Ħarsien tas-Saħħa (HPA), f’Colindale, ir-Renju Unit.
         4.5.   L-ittestjar tas-suxxettibilità anti-mikrobika
         F’każ ta’ ttestjar għas-suxxettibilità anti-mikrobika (fakultattiv), għall-ittestjar għandu jintuża metodu validat u kkontrollat, bħal dawk irrakkomandati mill-Kumitat Nazzjonali għall-Istandards Kliniċi tal-Laboratorju (NCCLS, sa mill-1 ta’ Jannar 2005: “l-Istitut ta’ l-Istandards Kliniċi u tal-Laboratorju” - CLSI).
         Kemm il-metodu tad-diffużjoni ta’ l-agar kif ukoll dak tad-dilwizzjoni tat-taħlita huma aċċettabli. Ir-riżultati għandhom jiġu rrappurtati kemm għad-data kwantitativa (l-MIC għall-metodi ta’ dilwizzjoni u d-dijametru taż-żona ta’ inibizzjoni għall-metodi ta’ diffużjoni) kif ukoll għad-data kwalitativa (iżolati reżistenti għall-proporzjonijiet). Id-data kwalitativa għandha tkun ibbażata fuq l-interpretazzjoni skond il-valuri tal-punt ta’ waqfien epidemjoloġiċi ppreżentati mill-Kumitat Ewropew dwar l-Ittestjar għas-Suxxettibilità Antimikrobika (EUCAST) fuq: http://www.eucast.org.
         L-iżolati għandhom jiġu ttestjati għas-suxxettibilità għas-sustanzi antimikrobiċi elenkati aktar ’l isfel:
         
                     —
                  
                  
                     Ampicillin jew Amoxicillin
                  
               
                     —
                  
                  
                     Tetracycline
                  
               
                     —
                  
                  
                     Chloramphenicol
                  
               
                     —
                  
                  
                     Florfenicol
                  
               
                     —
                  
                  
                     Nalidixic acid
                  
               
                     —
                  
                  
                     Ciprofloxacin (preferibbilment) jew Enrofloxacin
                  
               
                     —
                  
                  
                     Sulphonamide (preferibbilment Sulfametoxazole)
                  
               
                     —
                  
                  
                     Sulphonamide/Trimethoprim jew Trimethoprim
                  
               
                     —
                  
                  
                     Gentamicin
                  
               
                     —
                  
                  
                     Streptomycin
                  
               
                     —
                  
                  
                     Kanamycin (preferibbilment) jew Neomycin
                  
               
                     —
                  
                  
                     Cephalosporin tat-tielet ġenerazzjoni, (preferibbilment cefotaxime)
                  
               
                     —
                  
                  
                     Colistin (fakoltattiv)
                  
               Qabel ma jinbeda l-istudju, l-Istati Membri jiġu inkoraġġiti jorganizzaw taħriġ għall-partijiet involuti.
         5.   Ir-rekords u l-ħażna tal-kampjuni
         Għandhom jinżammu rekords tal-batterjoloġija fuq il-kampjuni kollha proċessati f’format li jixbah jew komparabbli għall-eżempju mogħti fit-Tabella 4.
         L-istrains iżolati kollha għandhom jinħażnu fin-NRLs ta’ l-Istati Membri differenti sakemm tkun żgurata l-integrità ta’ l-istrains għal minimu ta’ 5 snin.
         Il-kampjuni kollha tas-sugu tal-laħam għas-seroloġija għandhom jinħażnu ffriżati għal sentejn.
         Tabella 4.
         L-eżempju tar-rekords li għandhom jittieħdu fuq il-kampjuni kollha pproċessati.
         
                     Kampjun
                  
                  
                     Wasla
                  
                  
                     Analiżi
                  
               
                     L-ID + it-tip (4) tal-kampjun
                  
                  
                     L-ID tal-biċċerija
                  
                  
                     Isem
                  
                  
                     Data
                  
                  
                     Ħin
                  
                  
                     Isem
                  
                  
                     Data
                  
                  
                     Ħin
                  
                  
                     Poż jew Neg
                  
                  
                     Serovar
                  
                  
                     
                        Phagetype
                     
                  
                  
                     Antibijogramma
                  
                  
                     L-ID tal-Ħażna
                  
               
                     1 S
                  
                  
                     EU012
                  
                  
                     PW
                  
                  
                     3-10-06
                  
                  
                     12:00
                  
                  
                     AB
                  
                  
                     3-10
                  
                  
                     14:00
                  
                  
                     Neg
                  
                  
                      
                  
                  
                      
                  
                  
                      
                  
                  
                      
                  
               
                     2 L
                  
                  
                     EU023
                  
                  
                     PW
                  
                  
                     4-10
                  
                  
                     12:30
                  
                  
                     AB
                  
                  
                     4-10
                  
                  
                     14:00
                  
                  
                     Poż
                  
                  
                     Typh
                  
                  
                     DT104
                  
                  
                     ASTSu
                  
                  
                     (IDnr)
                  
               
                     3 L
                  
                  
                     EU083
                  
                  
                     PW
                  
                  
                     8-10
                  
                  
                     16:30
                  
                  
                     AB
                  
                  
                     9-10
                  
                  
                     9:00
                  
                  
                     Poż
                  
                  
                     Agona
                  
                  
                     m.a. (5)
                     
                  
                  
                     ASTE
                  
                  
                     (IDnr)
                  
               6.   Ir-rappurtaġġ mill-Istati Membri
         L-awtorità kompetenti responsabbli mill-preparazzjoni tar-rapport nazzjonali annwali dwar il-monitoraġġ tas-Salmonella fl-annimali skond l-Artikolu 9 tad-Direttiva 2003/99/KE għandha tiġbor u tevalwa r-riżultati u tirrapporta lill-Kummissjoni.
         Ir-rapporti għandhom isiru, fejn tiġi inkluża għall-inqas l-informazzjoni li ġejja:
         6.1.   Id-deskrizzjoni ġenerali ta’ l-implimentazzjoni tal-programm
         
                     —
                  
                  
                     deskrizzjoni tal-popolazzjoni studjata stratifikata skond il-kapaċità tal-biċċeriji,
                  
               
                     —
                  
                  
                     deskrizzjoni tal-proċedura ta’ l-għażla bl-addoċċ, inkluża s-sistema ta’ notifika,
                  
               
                     —
                  
                  
                     id-daqs tal-kampjun ikkalkulat,
                  
               
                     —
                  
                  
                     id-dettalji ta’ l-awtoritajiet u tal-laboratorji involuti fit-teħid ta’ kampjuni/fl-ittestjar/fit-typing,
                  
               
                     —
                  
                  
                     ir-riżultati ġenerali ta’ l-istudju (il-kampjuni analizzati permezz tal-batterjoloġija u tas-seroloġija, in-numru ta’ ttestjar pożittiv, tas-serovar, tal-phage type u tar-reżistenza għall-antibijotiċi).
                  
               6.2.   Id-data kompluta dwar kull annimali li ttieħdu l-kampjuni minnu u r-riżultati tat-testijiet korrispondenti:
         L-Istati Membri għandhom iressqu r-riżultati ta’ l-investigazzjoni fil-forma ta’ data mhux ipproċessata billi jużaw dizzjunarju tad-data u formoli tal-ġbir tad-data provduti mill-Kummissjoni. Id-dizzjunarju u l-formoli għandhom jiġu stabbiliti mill-Kummissjoni.
         
                     —
                  
                  
                     ir-referenza tal-biċċerija,
                  
               
                     —
                  
                  
                     il-kapaċità tal-biċċerija,
                  
               
                     —
                  
                  
                     id-data u l-ħin tat-teħid tal-kampjuni,
                  
               
                     —
                  
                  
                     ir-referenza tal-kampjuni (eż. in-numru),
                  
               
                     —
                  
                  
                     it-tip ta’ kampjuni meħuda: glandoli limfatiċi, kampjun minn karkassa,
                  
               
                     —
                  
                  
                     id-data tal-ġarr tal-merkanzija bil-baħar lil-laboratorju.
                  
               L-informazzjoni li ġejja għandha tinġabar fl-Istati Membri għal kull kampjun mibgħut lil-laboratorju:
         
                     —
                  
                  
                     l-ID tal-laboratorju (f’każ li jkunu involuti diversi laboratorji),
                  
               
                     —
                  
                  
                     il-mezzi ta’ trasport tal-kampjuni,
                  
               
                     —
                  
                  
                     id-data tal-wasla fil-laboratorju,
                  
               
                     —
                  
                  
                     meta jiġu ttestjati l-glandoli limfatiċi, il-piż tal-kampjun,
                  
               
                     —
                  
                  
                     ir-riżultat għall-kampjun individwali ttestjat: “negattiv” jew f’każ li pożittiv għas-Salmonella spp., anki r-riżultati tas-serotyping“Salmonella serovar” jew “ma jistax isir serotyping”,
                  
               
                     —
                  
                  
                     ir-riżultati għall-istrains soġġetti għall-ittestjar tas-suxxettibilità antimikrobika u/jew ir-riżultati tal-phagetyping.
                  
               
            (1)  Ibbażat fuq popolazzjoni infinita (> 100 000 fis-sena), prevalenza kkalkulata ta’ 50 %, livell ta’ kunfidenza ta’ 95 % u akkuratezza ta’ 2, 3, 4 u 5 % rispettivament.
         
            (2)  Dan in-numru għandu jirrappreżenta għall-inqas 80 % tal-ħnieżer tas-simna maqtula fi Stat Membru.
         
            (3)  jiġifieri, il-ħames karkassa li għandha tiġi proċessata fid-19-il jum ta’ dak ix-xahar għandhom jittieħdu kampjuni minnha għas-servej.
         
            (4)  it-tip ta’ kampjun: L = glandoli limfatiċi, S = kampjun, MJ = sugu tal-laħam
         
            (5)  m.a. = mhux applikabbli (phage typing isir biss wara l-iżolament tas-Salmonella typhimurium u tas-Salmonella enteritidis).
      
      
         L-ANNESS II
         Il-kontribuzzjoni finanzjarja Komunitarja massima lill-Istati Membri
         
                     (€)
                  
               
                     L-Istat Membru
                  
                  
                     L-ammont
                  
               
                     Il-Belġju – BE
                  
                  
                     25 584 
                  
               
                     Ir-Repubblika Ċeka – CZ
                  
                  
                     25 584 
                  
               
                     Id-Danimarka – DK
                  
                  
                     48 396 
                  
               
                     Il-Ġermanja – DE
                  
                  
                     86 400 
                  
               
                     L-Estonja – EE
                  
                  
                     9 984 
                  
               
                     Il-Greċja – EL
                  
                  
                     9 984 
                  
               
                     Spanja – ES
                  
                  
                     62 400 
                  
               
                     Franza – FR
                  
                  
                     48 396 
                  
               
                     L-Irlanda – IE
                  
                  
                     23 808 
                  
               
                     L-Italja – IT
                  
                  
                     15 600 
                  
               
                     Ċipru – CY
                  
                  
                     23 808 
                  
               
                     Il-Latvja – LV
                  
                  
                     19 968 
                  
               
                     Il-Litwanja – LT
                  
                  
                     23 808 
                  
               
                     Il-Lussemburgu – LU
                  
                  
                     9 984 
                  
               
                     L-Ungerija – HU
                  
                  
                     15 600 
                  
               
                     Malta – MT
                  
                  
                     9 984 
                  
               
                     L-Olanda – NL
                  
                  
                     38 412 
                  
               
                     L-Awstrija – AT
                  
                  
                     25 584 
                  
               
                     Il-Polonja – PL
                  
                  
                     37 726 
                  
               
                     Il-Portugall – PT
                  
                  
                     15 600 
                  
               
                     Is-Slovenja – SI
                  
                  
                     23 808 
                  
               
                     Is-Slovakkja – SK
                  
                  
                     9 984 
                  
               
                     Il-Finlandja – FI
                  
                  
                     9 984 
                  
               
                     L-Iżvezja – SE
                  
                  
                     23 808 
                  
               
                     Ir-Renju Unit – UK
                  
                  
                     31 584 
                  
               
                     Total
                  
                  
                     675 778 
                  
               
      
         L-ANNESS III
         
            
         Test ta 'immaġni
         
            Rapport finanzjarju ċċertifikat dwar l-implimentazzjoni ta' servej bażilineari dwar il-prevalenza tas-Salmonella spp. f'merħliet ta' ħnieżer tas-simna
            Il-perjodu tar-rappurtaġġ:… sa
            Prospett dwar l-ispejjeż li saru minħabba s-servej u li huma eliġibbli għall-kontribuzzjoni finanzjarja Komunitarja:
            In-numru ta' referenza tad-Deċiżjoni tal-Kummissjoni li tipprovdi l-kontribuzzjoni finanzjarja Komunitarja:
            
                        L-ispejjeż li saru relatati mal-funzjonijiet fi/minn
                     
                     
                        In-numru ta' testijiet
                     
                     
                        L-ispejjeż totali ta' l-ittestjar li saru matul il-perjodu tar-rappurtaġġ (munita nazzjonali)
                     
                  
                        Il-batterjoloġija għas-Salmonella spp.
                     
                     
                         
                     
                     
                         
                     
                  
                        Is-serotyping għall-iżolati tas-Salmonella
                     
                     
                         
                     
                     
                         
                     
                  
                        Is-seroloġija fuq is-sugu tal-laħam
                     
                     
                         
                     
                     
                         
                     
                  Dikjarazzjoni mill-benefiċjarju
            Niċċertifikaw li
            — l-ispejjeż hawn fuq imsemmija huma ġenwini u ġġarbu fit-twettiq tal-ħidmiet stipulati f'din id-Deċiżjoni u kienu essenzjali għall-qadi xieraq ta' dawn il-ħidmiet;
            — id-dokumenti ta' appoġġ li joffru prova ta' l-ispejjeż huma disponibbli għal fini tal-verifika finanzjarja.
            Data:
            Il-persuna responsabbli għall-finanzi:
            Firma: